Okresná prokuratúra Bratislava III 
Vajnorská 47, 832 77 Bratislava 3 	

Sp. zn. : 1 Pv 751/11/1103	Bratislava III, 27.5.2013
EEČ : 2-10-104-2013

U Z N E S E N I E

Trestná vec:	obvinená XXXXX  
Prečin:	Ublíženie na zdraví podľa § 158 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Bratislava III
Podľa § 217 odsek 1 Trestného poriadku vyslovujem, že obvinená:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX III zo dňa 5.4.2012, spisová značka 1 Pv 751/11/1103, ktorým podľa § 216 odsek 1 Trestného poriadku podmienečne zastavil trestné stíhanie, osvedčila.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
dňa 02.12.2011 v čase asi o 08.05 hod. riadila v Bratislave na Ovručskej ulici osobné motorové vozidlo Mitsubishi Colt, EČV: XXXXX v smere na Račiansku ulicu, pričom pri vjazde na vozovku na Račianskej ulice nedala prednosť po chodníku jazdiacej cyklistke XXXXX, ktorá sa pohybovala v smere na Račianske mýto, v dôsledku čoho došlo k zrážke. Poškodená XXXXX pri nehode utrpela zranenia - zlomeninu pravej kľúčnej kosti, narazenie hrudníka, rebier vpravo, pravého ramena a chrbta s dobou liečenia od 02.12.2011 do 08.01.2012. Obvinená XXXXX svojím konaním porušila dôležitú povinnosť uloženú jej podľa zákona č. 8/2009 Z. z. o cestnej premávke a to porušením ustanovenia § 20 ods. 1 citovaného zákona /prednosť v jazde/

Uznesením prokurátora Okresnej prokuratúry XXXXX III zo dňa 5.4.2012, spisová značka 1 Pv 751/11/1103, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:

XXXXX prokuratúry pre Bratislavu III uznesením sp. zn. 1 Pv 751/11 zo dňa 05.04.2012 podľa § 216 ods. 1 Tr. poriadku podmienečne zastavil trestné stíhanie obv. XXXXX pre prečin ublíženia na zdraví podľa § 158 Tr. zákona, ktorého sa dopustila na vyššie uvedenom skutkovom základe.

Podľa § 216 ods. 2 Tr. poriadku určil prokurátor okresnej prokuratúry obv. XXXXX skúšobnú dobu vo výmere 12 mesiacov, ktorá začala plynúť od právoplatnosti uvedeného uznesenia.

Skúšobná doba obvinenej XXXXX uplynula dňa 25.04.2013.

Obvinená XXXXX v skúšobnej dobe viedla riadny život, nedopustila sa žiadnej ďalšej trestnej činnosti /vyžiadaný odpis registra trestov/, nebola priestupkovo prejednávaný /vyžiadaný výpis z priestupkového registra/, z EKV vyplýva, že v skúšobnej dobe sa dopustila priestupku na úseku dopravy /státie na mieste, kde môže byť ohrozená BaPCP/, za čo bola postihnutá pokutou 20, €. Z vyššie uvedeného vyplýva, že obvinená splnila   podmienky pre vyslovenie osvedčenia.

Podľa § 217 ods. 1 Tr. poriadku, ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. Inak rozhodne, a to aj počas skúšobnej doby, že sa v trestnom stíhaní pokračuje.

Podľa § 217 ods. 4 Tr. poriadku právoplatnosťou rozhodnutia o tom, že sa obvinený osvedčil, nastávajú účinky zastavenia trestného stíhania podľa § 9 ods. 1 písm. e/ Tr. poriadku.

Nakoľko boli splnené všetky podmienky pre postup podľa § 217 odsek 1 Tr. poriadku, rozhodol som  tak, ako je uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Pavol Juhás
prokurátor